title: Lemojezeg
text: Ur rannyezh eus an okitaneg eo al lemojezeg. Brudet-kenañ eo bet etre an  hag ar  en Europa a-bezh, dre ma oa ar yezh implijet gant an droubadoured. Graet e vez ivez yezh aour ("lenga d'aür") anezhi.
  
  Termenadur 
  Ul lodenn eus an norzhokitaneg eo al lemojezeg, gant an arverneg hag okitaneg an Alpoù, hag a vez komzet ivez e Traonennioù okitanek Italia, betek Cuneo (Coni). Kalzig diforc'hioù a zo etre norzhokitaneg ha suokitaneg:
   en norzh-okitaneg eo kouezhet kensonennoù diwezhañ ar gerioù. 
  E langadokeg: las bravas femnas e vez distaget [las bravas femnas]
  
  E lemojezeg: las bravas femnas a vez distaget [le brave fenne] pe [la brava fenna]
  
   kensonennoù gouzoug zo aet war staonekaat. 
  E langadokeg: la cabra [lo cabro]
  
  E lemojezeg: la chabra [lo tsebro]
  
   E lemojezeg e vez digoret muioc'h ar vogalennoù.
  
   kouezhet eo an a- e penn-kentañ ar gerioù. 
  E langadokeg: abelha 
  
  E lemojezeg: 'belha.
  
  Tachenn 
  Komzet e vez lemojezeg e Bro-Lemojez (departamantoù Haute-Vienne, Corrèze, Creuse), met ivez e Charente, hag e Dordogne. Koulskoude e veze komzet gwechall betek Poitiers.
  
  Istor ha lennegezh 
  
  An dielloù gentañ skrivet en okitaneg, da skouer ar Boecis (tro-dro ar bloaz 1000), a voe skrivet e lemojezeg. Hag e penn-kentañ e voe ganet barzhoniezh an droubadoured e Bro-Lemojez. An droubadoured kentañ (Guilhem IX de Peiteus, Cercamon, Marcabru) a skrivas e lemojezeg, o yezh dezho. War o lerc'h o deus dalc'het ar re all gant ar yezh-se, pe e vefent eus Bro-Lemojez (Bernard de Ventador, Gaucelm Faydit...) pe get (Arnaut Daniel, Folquet de Marsilha...). Setu perak e voe anavezet ar yezh-se en Europa a-bezh, hag e veze graet "lemojezeg" eus ar c'hatalaneg.
  
  Implijet e veze al lemojezeg gant kalz a Aotrounez eus Akuitania pe Bro-Lemojez, evel Eleanora Akitania pe Richarzh Kalon Leon. Hemañ en deus skrivet meur a varzhoneg e lemojezeg. 
  
  Chom a ra al lemojezeg ur yezh lennegel en  hag en , dre ma'z eus skrivagnerien dedennus evel Pau-Lois Granier, Marcela Delpastre, Jan dau Melhau, Yves Lavalade, Jean-Pierre Reydi, Monica Sarrasin pe Micheu Chapduelh.
  
  Buhez ar yezh 
  
  Betek ar  a oa al lemojezeg yezh ofisiel ar rannvro. Chom a ra ar yezh voutin betek fin an , memes er c'hêrioù bras evel Lemojez, St-Junien pe Brive. Hudu e vez implijet gant tud o chom war ar maez kentoc'h, memes ma'z eus tu da glevout anezhañ c'hoazh e karterioù 'zo e Lemojez pe Brive. Implijet e vez kentoc'h gant tud ouzhpenn hanter-kant vloaz, memes ma vez komprenet gant ul lodenn vras eus ar re yaouankoc'h. An holl gomzerien a zo divyezhek bremañ, ha kavet e vez e galleg Bro-Lemojez kalzig a droioù-lavar, pe doareoù lavarout hag a zeu eus an okitaneg. 
  
  Bez eus div skol kentañ derez dre soubidigezh, war batrom Diwan (calandretas e lemojezeg, an eil e Lemojez, hag eben e Périgueux. Tri c'helenner a gelenn lemojezeg e skolajoù, liseoù hag IUT publik e Bro-Lemojez, ha kentelioù a zo er skol-veur ivez. Kentelioù noz a vez kavet alies a-walc'h du-mañ du-hont.
  
  Gwelout ivez
  
  Liammoù diabarzh 
   okitaneg, Okitania
   yezhoniezh
   geriadur ar yezhoù
   yezhoù fre familhoù
   yezhoù indezeuropek
   yezhoù romanek
   lemojezeg
  
  Liammoù diavaez 
   La mémoire ponticaude et ses langues - Site sur le quartier des Ponts à Limoges
   Emission radio en occitan limousin
   Résumé de thèse sur le cartulaire du consulat de Limoges
   EXPRESSIONS CORREZIENNES
   Le parler creusois de Fresselines 
    https://web.archive.org/web/20130202144401/http://ieo-lemosin.org/?lang=oc
   http://arrilemosin.free.fr/
  
  Levrioù 
   Yves Lavalade, Dictionnaire Français / Occitan (Limousin-Marche-Périgord), Lucien Souny, 2001 
   Yves Lavalade, Dictionnaire Occitan / Français (Limousin-Marche-Périgord), Lucien Souny, 2003
   Marcel Tintou, Grammaire limousine, Limouzi, 1983
   Jean-Pierre Reydi, Notre occitan, Le dialecte du Périgord-Limousin parlé dans le Parc naturel régional, IEO du Limousin, 2008.
  
  Okitaneg